
מדינת ישראל

משרד המשפטים



הממונה על חוק חופש המידע

	ירושלים, ד' אדר, תשע"ח 

	19 פברואר , 2018

	בתשובתך נא ציין:

	תיק מס' 49/18


לכבוד










שלום רב, 

הנדון: בקשה לפי חוק חופש המידע, התשנ"ח-1998.
פנייתך מיום 5/2/2018
במכתבך שבסימוכין ביקשת לקבל מידע המצוי בפנקס מאגרי המידע, לפי נתונים מסוימים מבוקשים. לאחר בדיקה, הרינו להעמיד לרשותך את פנקס המאגרים המצורף, במסגרתו תמצא 19,061 מאגרי מידע, מעודכן ליום 18.2.18.

בפנקס המאגרים תוכל למצוא את המידע הבא: 
מספר מאגר; זיהוי בעל המאגר- תאגיד; שם בעל מאגר; שם המאגר; ישוב; רחוב; בית; ת.ד.; מיקוד; מדינה; ארץ; שרותי דיוור; העברת מידע לחו"ל; סטטוס מאגר; תאריך המאגר (תאריך אישור המאגר). 

כמו כן, מופיעים סוגי המידע - דמוגרפי; עבר פלילי; נתוני תקשורת; ביומטרי; נטייה מינית; השתייכות דתית; דעות פוליטיות; ניסיון מקצועי; השכלה; אילן יוחסין; קשרים משפחתיים; רפואי; גנטי; מצב נפשי; הרגלי צריכה; נכסים; חובות; הקלטות וידיאו; הרגלי צריכה או התנהגות ופרטי קשר. 
נתונים נוספים לא נאספים באופן מרוכז משום שאינם חיוניים לרשות. למעט המפורט הפנקס המצורף, אין לרשות להגנת הפרטיות נתונים מרוכזים נוספים. 
אשר לבקשתך לקבל מידע אודות מטרותיו של כל מאגר ומידע דרך קבע מגוף ציבורי - המדובר במידע שאינו מצוי בידי הרשות ועל מנת להעמיד לרשותך את המבוקש יש לעיין באופן ידני בכל אחד-ואחד מ- 19,061 מאגרי המידע הקיימים ולדלות מתוכו את המידע הנ"ל. טיפול הרשות בבקשה זו מצריך הקצאת משאבים בלתי סבירה ועל כן בקשתך לעניין זה נדחית מכוח הוראת סעיף 8(1) לחוק חופש המידע, התשנ"ח-1998. 
הנני להודיעך כי לפי סעיף 17 לחוק חופש המידע, התשנ"ח-1998 יש בידך לעתור לבית המשפט לעניינים מנהליים כנגד החלטה זו. 







                                                                                                                    בכבוד רב,


מיטל כץ, עו"ד

הממונה על העמדת מידע לציבור

משרד המשפטים

